Αρέθουσα Αραβίας

Η Αρέθουσα ήταν αρχαία ελληνική πόλη στην Αραβία. 

Η μοναδική αναφορά για την πόλη γίνεται από τον Πλίνιο τον Πρεσβύτερο (βιβλίο 6, 159), στην βορειοδυτική μάλλον Αραβία. Πολύ πιθανόν να ιδρύθηκε από τον επίτροπο του Αντιόχου Δ΄ Νουμήνιο' που ναυμάχησε νικηφόρα τους Πέρσες στο στενό του Ορμούζ. Ίσως να έφερε αποίκους από τη συριακή Αρέθουσα. Ωστόσο ο ερευνητής Kiepert υποθέτει ότι ο Πλίνιος εσφαλμένα αναφέρθηκε στις συριακές πόλεις (Αρέθουσα, Λάρισα και Χαλκίς στην κοιλάδα του Ορόντη), συγχέοντας κάπως τα πράγματα. Πάντως η Αρέθουσα εξαφανίστηκε νωρίς, λόγω των πολέμων. 

Άγνωστη η σημερινή της τοποθεσία. Ωστόσο ο ερευνητής William Tarn, την τοποθετούσε στα δυτικά του ποταμού Ευφράτη μεταξύ των πόλεων του σημερινού Ιράκ Μπάσρα και Νασιρίγιας. Πράγματι στα μέρη αυτά υπάρχει σήμερα η πόλη Al Haritha του Ιράκ που δεν αποκλείεται να είναι παραφθορά του ελληνιστικού Αρέθουσα.

Παραπομπές

Πηγές
 Johann Gustav Droysen Ιστορία των Επιγόνων του Μεγάλου Αλεξάνδρου, εκδ. ελεύθερη σκέψις. 

Αραβία